land
కోవూరులో మినీ స్టేడియం ఏర్పాటు కలేనా?
నెల్లూరు (కోవూరు,) : జిల్లాలో కోవూరుకు క్రీడల్లో మంచి పేరు ఉంది. ఈ ప్రాంతంలో చెడుగుడు, కబడ్డీ, బ్యాట్మింటన్‌, షటిల్‌ తదితర పోటీల్లో జిల్లాస్థాయి కాక, రాష్ట్రస్థాయి క్రీడాకారులు కూడా ఉన్నారు. ఎంతో మంది క్రీడాకారులు స్పోర్ట్స్‌ కోటాలో వివిధ ప్రభుత్వ శాఖల్లో ఉద్యోగాలు కూడా చేస్తున్నారు. అటువంటి కోవూరులో నాలుగేళ్ళ క్రితం మినీ స్టేడియం ఏర్పాటుచేయాలని ఇందుకు ప్రతిపాదనలు కూడా తయారయయ్యాయి. కోవూరు మండలం పడుగుపాడులోని ఎన్టీఎస్‌కు సంబంధించిన 6.30 ఎకరాల భూముల్లో ఈ మినీ స్టేడియం ఏర్పాటుచేయాలని అప్పటి ఆర్థిక మంత్రి ఆనం రామనారాయణరెడ్డి, అప్పటి మాజీ శాసనసభ్యులు పోలంరెడ్డి శ్రీనివాసులు రెడ్డిలు చొరవ చూపారు. ఆ మేరకు భూమిని కూడా స్టేడియంకు ఇవ్వడానికి ప్రభుత్వం అంగీకారం తెలిపింది. ఈ మేరకు అప్పట్లో జిల్లా డీఎస్‌డీవో ఇతర అధికారులు కూడా వచ్చి ఈ ప్రాంతాన్నిపరిశీలించి మినిస్టేడియంకు అనువుగా ఉంటుందని నిర్ణయించారు.
కోవూరులో మిని స్టేడియం ఏర్పాటుకు అనుమతిఅయితే వచ్చాయి తప్ప నిధులు విడుదల అయిన దాఖలాలు లేవు. దీంతో మిని స్టేడియం కోవూరు వాసులకు కలగా మిగిలిపోయింది. కోవూరులో కనీస క్రీడ వసతులు లేక ఎంతో మంది క్రీడాకారులు వేరే ప్రాంతాలకు వెళ్ళవలసిన పరిస్థితి ఏర్పడింది. ఇప్పటికే జిల్లా స్థాయి, రాష్ట్రస్థాయిలోనే కాక అంతర్జాతీయ స్థాయిలో కబడ్డీ క్రీడాకారులు బంగారు పతకాలకు సంబంధించి కోవూరుకు వన్నె తెచ్చారు. ఇప్పటికే గ్రామీణ ప్రాంతాల్లో అనేక మంది క్రీడాకారులు ఉన్న వారికి సరైన క్రీడావసతి లేక వెలుగులోనికి రాలేకపోతున్నారు. కనీసం నియోజకవర్గానికి ఒక్క స్టేడియం అయిన ఏర్పాటుచేయాలన్న ప్రభుత్వ ఆదేశాల ప్రకారం కోవూరులో స్థల సేకరణ కూడా పూర్తయిందని వెంటనే స్టేడియం ఏర్పాటుచేసేలా ప్రస్తుత ప్రభుత్వం చొరవ చూపాలని కోవూరు క్రీడాకారులు, గ్రామస్థులు కోరుతున్నారు.
స్టేడియం స్థలం డిగ్రీ కళాశాలకు బదలాయింపు: గత ప్రభుత్వం క్రీడాకారుల అభివృద్దిపై ప్రత్యేకంగా దృష్టిసారించి కోవూరు నియోజకవర్గా నికి మండల కేంద్రమైన కోవూరు ప్రాంతంలో స్టేడియం ఏర్పాటుకు అనుమతి కూడా అందచే సింది. ఈ నేపథ్యంలో ప్రభుత్వం మారడంతో స్టేడియం కోసం కేటాయించిన 6.78 ఎకరాల్లో 5 ఎకరాలను కోవూరు డిగ్రీ కళాశాల భవన నిర్మాణానికి రెవిన్యూ అధికారులు యుద్దప్రాతి పదికన స్థలాన్ని అందచేశారు. దీంతో కోవూరులో మినిస్టేడియం వస్తుందని ఎంతగానో ఎదురు చూస్తున్న క్రీడాకారుల ఆశలపై అధికారులు, ప్రభుత్వం నీళ్ళు చల్లింది. ఈ నేపథ్యంలో కోవూరులో అసలు మినిస్టేడియం ఏర్పాటుకాదనే విషయం క్రీడాలోకంలో తీవ్రస్థాయిలో వ్యాపిం చింది. ప్రస్తుతం ప్రభుత్వం ప్రతి నియోజకవర్గ కేంద్రంలో మినిస్టేడియం ఏర్పాటుచేయాలని సంకల్పించింది. అయితే కోవూరులో మినిస్టే డియం ఏర్పాటుచేయాలని అనుకొన్న కొన్ని అనివార్య కారణాల వల్ల ఆ స్టేడియం సమీ పంలో ఉన్న విడవలూరు మండలంలో ప్రతి పాదనలు సిద్దమయ్యాయనీ విశ్వసనీయంగా తెలిసింది. దీంతో కోవూరులోని క్రీడాకారులు తీవ్రస్థాయిలో అసంతృప్తి వ్యక్తం చేస్తున్నారు. ఇప్పటికైనా స్థానిక ప్రజా ప్రతినిధులు, శాసన సభ్యులు, అధికారులు చొరవ తీసుకొని నియోజకవర్గానికి మండల కేంద్రమైన కోవూరు లోనే స్టేడియం ఏర్పాటుచేసేలా చర్యలు తీసుకోవాలని క్రీడాకారులు కోరుతున్నారు. స్టేడియంను వెంటనే ప్రారంభించాలి: కోవూరు ఇప్పటికే రాష్ట్రస్థాయిలో క్రీడల్లో మంచి పేరు ఉందని ఈ ప్రాంతంలో మిని స్టేడియంను ఏర్పాటుచేస్తే గ్రామీణ స్థాయిలో మరింత మంది క్రీడాకారులు రాణించేందుకు అవకాశముంటుం దని కోవూరు మండల స్పోర్ట్స్‌ అసోసియేషన్‌ అధ్యక్షులు అశోక్‌కుమార్‌ తెలిపారు.కోవూరు శాసనసభ్యులు పోలంరెడ్డి శ్రీనివాసులురెడ్డి, మంత్రి నారాయణ కోవూరుపై ప్రత్యేక దృష్టి సారించి ఇందుకు చొరవ చూపి స్టేడియం ఏర్పాటు చేపట్టాలని పేర్కొంటున్నారు.
స్టేడియం ఏర్పాటు అయితే ఉపయోగాలు :
కోవూరులో స్టేడియం ఏర్పాటైతే క్రీడాకారులకు ఎంతో ఉపయోగం ఉంటుందని అంబేద్కర్‌ పూర్‌ పీపుల్స్‌ వెల్పేర్‌ అసోసియేషన్‌ అధ్యక్షులు విజయకుమార్‌ తెలిపారు. ఉదయం వేళ నడక వ్యాయామం చేయాలన్న కోవూరులో అనువైన ప్రదేశాలు కూడా లేవని దీంతో ఎంతో మంది రోడ్ల మీద స్టేషన్‌ పక్కన నడక వ్యాయామం చేస్తున్నారన్నారు. క్రీడాకారులు వెలుగులోనికి వస్తారు: కోవూరులో మినిస్టేడియం ఏర్పాటైతే గ్రామీణ ప్రాంతాల్లో ఉన్న ఎంతో మంది క్రీడాకారులు వెలుగులోనికి వచ్చే అవకాశం ఉందని కబడ్డీ అసోసియేషన్‌ సంయుక్త కార్యదర్శి పి.జాన్సన్‌ తెలిపారు. ప్రజా ప్రతినిధులు, అధికారులు చొరవ చూపి మినిస్టేడియం ఏర్పాటుకు దృష్టి పెట్టాలని ఆయన కోరారు. కోవూరులో మినిసే ్టడియం ఏర్పాటుచేస్తే అన్ని రకాల క్రీడలకు ఉపయోగపడుతుందని వెంటనే అధికారులు, ప్రజాప్రతినిధులు ఇందుకు చొరవ చూపాలని మాజీ సర్పంచు నరసింహులురెడ్డి పేర్కొన్నాడు. కోవూరులో స్టేడియం ఏర్పాటు అయితే అనేక మందిగ్రామీణ స్థాయిలో క్రీడాకారులు వెలుగులోనికి వచ్చే అవకాశముంటుందని ఆయన పేర్కొన్నారు.